Sp. : Er fljótandi hraun inni í hellinum ? Fljótandi hraun er gríðarlega heit leðja . Að meðaltali getur nýtt hraun verið milli 700° og 1.200° Celsíus . Til allrar hamingju rennur nú ekkert hraun í gegnum hellinn því ef svo væri gætum við ekki farið inn í hann . Á hinn bóginn sést greinilega hvar hraunið rann fyrir um 5.200 árum . Sp. : Get ég fært tímapöntunina mína til án aukakostnaðar ? Já , ekkert vandamál . Þú getur farið í ferð á öðrum tíma en þú pantaðir , þ.e. ef hún er ekki þegar uppbókuð . Sp. : Hvað tekur ferðin langan tíma ? Hefðbundna ferðin tekur um 55 mínútur inni í hellinum . Aftur á móti tekur hraunfossaævintýrið um 2½ til 3½ klukkustund inni í hellinum . Sp. : Þarf ég að vera hluti af hópi til að fara í ferðina ? Nei , það er óþarfi . Þar sem við leggjum af stað í hefðbundnu ferðirnar á klukkustundar fresti getur þú einfaldlega mætt á staðinn rétt áður en lagt er af stað . Ef þú bókar þig í hraunfossaævintýrið gætir þú verið í hópi með öðrum alla leið inn í botn hellisins þar sem hámarksfjöldi í þeim ferðum er 8 – 10 manns . Sp. : Er boðið upp á sérferðir ? Vissulega . Vinsamlegast hafðu samband við okkur og við getum skipulagt sérferð fyrir þig , hvort sem tilgangurinn er einfaldlega að njóta náttúrundursins , taka af því vídeómynd eða jafnvel að gifta þig inni í Raufarhólshelli ! Sp. : Er hraunfossaævintýrið fyrir alla ? Nei , það er ekki fyrir alla . Þú þarft að vera í góðu líkamlegu ástandi til að komast vandræðalaust yfir gróft og stórgrýtt hellisgólfið . Jafnvægið verður líka að vera í góðu lagi og venjulega mælum við einungis með hraunfossaævintýrinu við þá sem eru í góðu formi og eiga hvorki við bak - eða hnévandamál að stríða . Lágmarksaldur í þessa ferð er 12 ár . Sp. : Hvernig kemst ég í hellinn ? Það er mjög auðvelt að komast að hellinum og hann er í tæplega hálftíma akstursfjarlægð frá Reykjavík . Þetta er líka auðvelt á veturna . Ekið er um 18 km leið í austur frá Reykjavík eftir þjóðvegi 1 . Þá er beygt til hægri yfir á þjóðveg 39 ( Þorlákshöfn ) og ekið áfram 12 km leið . Bílastæðið er þar við veginn á vinstri hönd . Hellirinn er einnig merktur inn á Google Maps . GPS-hnitin eru : N. 63° 56.407 / V. 021° 23.742 Sp. : Þarf ég að bóka ferðina fyrirfram ? Þú þarft ekki að bóka hefðbundnu ferðina fyrirfram en við mælum samt með því til að tryggt sé að þú komist með á þeim tíma sem þú óskar . Hefðbundna ferðin er farin á klukkustundar fresti frá klukkan 10.00 til 17.00 ( frá 09.00 á sumrin ) . Þátttöku í Hraunfossaævintýrinu þarftu að bóka fyrirfram . Sp. : Þarf ég að taka með mér einhvern sérstakan útbúnað í ferðina ? Nei , við sköffum allan nauðsynlegan útbúnað svo sem hjálma og höfuðljós . Við mælum hins vegar með góðum gönguskóm ( nauðsynlegir í hraunfossaævintýrinu ) og mundu að hitastigið inni í hellinum er um 0 – 4 gráður Celsíus . Venjulega drýpur eitthvað vatn úr hellisloftinu og því er gott að vera í vatnsheldum jakka .